ఆనంద చక్రపాణి

ఆనంద చక్రపాణి (Ananda Chakrapani) తెలుగు సినిమా నటుడు. 2019లో వచ్చిన మల్లేశం సినిమాలోని హీరో తండ్రి నరసింహులు పాత్రతో గుర్తింపు పొందాడు.

 జీవిత విషయాలు 
ఆనంద చక్రపాణి, ఆగస్టు 18న ఆనందపు పుల్లయ్య, మల్లమ్మ దంపతులకు తెలంగాణ రాష్ట్రం, నల్గొండ జిల్లా, కనగల్ మండలం, గడ్డంవారి యడవల్లి గ్రామంలో చేనేత కుటుంబంలో జన్మించాడు. తరువాత ఇతని కుటుంబం మిర్యాలగూడ సమీపంలోని దామెరచర్ల మండలం, కొండ్రపోలు గ్రామానికి వలస వచ్చింది. అక్కడ చక్రపాణి తండ్రి ఆర్ఎంపి డాక్టర్‌గా పనిచేశాడు. చక్రపాణి పాఠశాలలో చదువుకుంటూనే మిర్యాలగూడలోని తన మేనమామ ప్రింటింగ్ ప్రెస్‌లో నెలకు 30 రూపాయల జీతానికి పనిచేశాడు. పదవ తరగతి పూర్తిచేసి హైదరాబాదు వచ్చి శివంరోడ్డులోని ఒక ప్రింటింగ్ ప్రెస్‌లో అడ్వర్టైజింగ్ ఏజెన్సీలలో విజువలైజర్, కాపీ రైటర్‌గా పనిచేశాడు. తను కూడా అప్పుడప్పుడు కవిత్వం రాసేవాడు, జర్నలిస్టుగా కూడా పనిచేశాడు.సినిమా పిచ్చోడని పిల్లనియ్యలే, వెలుగు లైఫ్, వి6 వెలుగు, నాగవర్ధన్ రాయల, 10 జూలై 2019, పుట. 7

ఆనంద చక్రపాణికి, టి.కె. శైలజతో పెళ్ళి జరిగింది. వీరికి ఇద్దరు అమ్మాయిలు (నూతన ఆనంద, కీర్తన శ్రీ ఆనంద)

 సినిమారంగం 
1988లో సినీ దర్శకుడు బి.నరసింగరావు తెలంగాణ నేపథ్యంలో దాసి సినిమాను రూపొందిస్తున్నాడు. సీనియర్ పాత్రికేయడుడు, కవి దేవిప్రియ ఆ సినిమాకు స్క్రీన్ ప్లే రాస్తున్నాడు. చక్రపాణికి నటనపై ఉన్న ఇష్టాన్ని గమనించిన దేవిప్రియ, దర్శకుడు నరసింగరావుకు పరిచయం చేశాడు. అలా దేవిప్రియ సిఫారసుతో చక్రపాణికి దాసి సినిమాలో నటించే అవకాశం వచ్చింది. ఆ తరువాత 1992లో చిటికెల పందిరి సినిమాలో హీరోగా నటించాడు. కొంతకాలం దర్శకత్వశాఖలో, రచయితగా పనిచేశాడు.

2013లో తన స్వస్థలమైన నల్గొండలో నివసించే ప్రజలపై ఫ్లోరోసిస్ ప్రభావం గురించి వెయిటింగ్ ఫర్ డెత్ అనే డాక్యుమెంటరీకి దర్శకత్వం వహించాడు. మల్లేశం సినిమాలోని తండ్రిపాత్రకోసం నటుడిని వెతుకుతున్న సమయంలో ఆ సినిమా ప్రొడక్షన్ డిజైనర్, చిత్రకారుడు లక్ష్మణ్ ఏలె, చక్రపాణి పేరును దర్శకుడు రాజ్ రాచకొండకు సూచించాడు. అలా ఆడిషన్‌లో ఎంపికైన చక్రపాణికి మల్లేశం సినిమాలో నటించే అవకాశం వచ్చింది. దాసి సినిమా విడుదలైన 25 సంవత్సరాల తరువాత మళ్ళీ మల్లేశం (2019) సినిమాలో చింతకింది మల్లేశం తండ్రి పాత్రలో నటించి, మంచి గుర్తింపు ప్రశంసలతోపాటు మరిన్ని సినిమాల్లో నటించే అవకాశాలు అందుకున్నాడు.

మల్లేశం సినిమా తరువాత వరల్డ్ ఫేమస్ లవర్ సినిమాలో హీరో తండ్రిగా నటించిన ఆనంద చక్రపాణి, ప్రస్తుతం ఇంద్రగంటి మోహనకృష్ణ దర్శకత్వంలో వి, వేణు ఊడుగుల దర్శకత్వంలో విరాట పర్వం, శేఖర్ కమ్ముల దర్శకత్వంలో లవ్ స్టోరి, సతీష్ పరమ్‌వేద దర్శకత్వంలో ఊరికి ఉత్తరాన వంటి సినిమాలతోపాటు మరికొన్ని సినిమాలలో ప్రధాన పాత్రలో నటిస్తున్నాడు.

 నటించిన సినిమాలు 
వర్గం:నల్గొండ జిల్లా వ్యక్తులు
వర్గం:తెలుగు సినిమా నటులు
వర్గం:తెలంగాణ కళాకారులు
వర్గం:జీవిస్తున్న ప్రజలు
 సంవత్సరం సినిమా పేరు పాత్రపేరు 1988  దాసి బావమరిది  1993   చిటికెల పందిరి  పాణి 2019  మల్లేశం  నరసింహులు (హీరో తండ్రి)  2020  వరల్డ్ ఫేమస్ లవర్  శీనయ్య తండ్రి 2020  అన‌గ‌న‌గా ఓ అతిథి  సుబ్బయ్య  2021  విరాట వర్వం  కానిస్టేబుల్ యాకూబ్  2021  లవ్ స్టోరి మౌనిక తండ్రి  2021  5 డబ్ల్యూస్ హీరోయిన్ తండ్రి  2021  వి హోం మినిస్టర్  2021  ప్లే బ్యాక్ సుజాత తండ్రి  2021  నాంది  మీనాక్షి తండ్రి  2021  ఊరికి ఉత్తరాన హీరో తండ్రి  2021  బ్లాక్ హీరో తండ్రి  2021  తెర వెనుక హీరోయిన్ తండ్రి  2021  గెలుపు హీరో తండ్రి 2021వకీల్‌ సాబ్దివ్యనాయక్ తండ్రి 2023సింధూరం కామ్రేడ్ నరసింహులు 2023టైగర్ నాగేశ్వరరావు హీరో మేనమామ 2023డెవిల్ రమణ 2024మస్తు షేడ్స్ ఉన్నాయ్ రావెంకన్న 2024S-99నవాబ్ 2024 రాజు యాద‌వ్‌  హీరో తండ్రి